חוק הגבלת שירותי שמירה בבתים משותפים

{{ח:התחלה}}
{{ח:כותרת|חוק הגבלת שירותי שמירה בבתים משותפים, התשס״ט–2008}}

{{ח:פתיח-התחלה}}
{{ח:מאגר|2000212}} {{ח:תיבה|ס״ח תשס״ט, 26|חוק הגבלת שירותי שמירה בבתים משותפים|https://fs.knesset.gov.il/17/law/17_lsr_300152.pdf}}.
{{ח:סוגר}}
{{ח:מפריד}}

{{ח:סעיף|1|הגדרות}}
{{ח:ת}} בחוק זה –
{{ח:ת|סוג=הגדרה}} ”בית משותף“ – כהגדרתו {{ח:חיצוני|חוק המקרקעין#סעיף 52|בסעיף 52 לחוק המקרקעין, התשכ״ט–1969}}, לרבות בית שאינו רשום כבית משותף כמשמעותו {{ח:חיצוני|חוק המקרקעין#פרק ו1|בפרק ו׳1 לחוק האמור}}, המשמש בעיקרו למגורים;
{{ח:ת|סוג=הגדרה}} ”דירה“, ”רכוש משותף“ – כהגדרתם {{ח:חיצוני|חוק המקרקעין#סעיף 52|בסעיף 52 לחוק המקרקעין, התשכ״ט–1969}};
{{ח:ת|סוג=הגדרה}} ”קצין משטרה“ – שוטר כהגדרתו {{ח:חיצוני|פקודת המשטרה|בפקודת המשטרה [נוסח חדש], התשל״א–1971}}, שדרגתו רב־פקד ומעלה;
{{ח:ת|סוג=הגדרה}} ”קצין משטרה בכיר“ – כהגדרתו {{ח:חיצוני|פקודת המשטרה|בפקודת המשטרה [נוסח חדש], התשל״א–1971}};
{{ח:ת|סוג=הגדרה}} ”שמירה“ – מתן שירותי שמירה על ביטחונו או על רכושו של מחזיק בדירה בבית משותף, או למי מטעמו;
{{ח:ת|סוג=הגדרה}} ”שמירה חמושה“ – שמירה תוך נשיאת כלי יריה, כהגדרתו {{ח:חיצוני|חוק כלי היריה|בחוק כלי היריה, התש״ט–1949}}.

{{ח:סעיף|2|שומרים בבתים משותפים}}
{{ח:תת|(א)}} לא יעסוק אדם בשמירה חמושה ברכוש משותף בבית משותף או בשטח שאינו ברשות היחיד הסמוך לבית המשותף.
{{ח:תת|(ב)}} על אף האמור בסעיף קטן (א), רשאי קצין משטרה לאשר שמירה חמושה ברכוש משותף בבית משותף מסוים או בשטח שאינו ברשות היחיד הסמוך לו, מטעמים של הגנה על שלומו או ביטחונו של אדם, על שלום הציבור או על הסדר הציבורי, ורשאי הוא להתנות את השמירה החמושה בבית המשותף בתנאים שיקבע.
{{ח:תת|(ג)}} קצין משטרה רשאי, ביוזמתו או לאחר פנייה של מחזיק בדירה, לאסור שמירה שאינה שמירה חמושה ברכוש משותף בבית משותף מסוים או במקום שאינו ברשות היחיד הסמוך לבית, אם קיים חשש ששמירה כאמור תביא לפגיעה בשלומו או בביטחונו של אדם, בשלום הציבור או בסדר הציבורי, ורשאי הוא, מטעמים אלה, להתנות שמירה כאמור בבית המשותף בתנאים שיקבע.
{{ח:תת|(ד)}} החלטה כאמור בסעיף קטן (ב) או (ג) תהא בתוקף לתקופה שלא תעלה על 90 ימים, וקצין משטרה יהיה רשאי להאריכה בתקופות נוספות כאמור; הארכה מעבר ל־180 ימים טעונה אישור קצין משטרה בכיר.
{{ח:תת|(ה)}} הרואה את עצמו נפגע מהחלטת קצין משטרה לפי סעיף זה, רשאי להגיש בקשה לביטולה או לשינוי תנאים בה לבית משפט השלום בהליך אזרחי; בית המשפט רשאי לבטל החלטה כאמור, לשנות בה תנאים או לאשרה; על החלטת בית משפט השלום ניתן לערער ברשות לבית משפט מחוזי, שידון בערעור בדן יחיד; הגשת בקשה או ערעור כאמור לא תעכב את ביצוע החלטת קצין המשטרה כאמור.
{{ח:תת|(ו)}} הוראות סעיף זה לא יחולו על שמירה ברכוש משותף בבית משותף הנעשית על ידי רשות מרשויות המדינה או מטעמה, או לפי כל דין.

{{ח:סעיף|3|עונשין}}
{{ח:ת}} העוסק בשמירה בניגוד להוראות {{ח:פנימי|סעיף 2|סעיף 2}}, דינו – מאסר שישה חודשים.

{{ח:סעיף|4|שמירת דינים}}
{{ח:ת}} אין בהוראות חוק זה כדי לגרוע מהוראות כל דין לעניין שירותי שמירה.

{{ח:סעיף|5|}}
{{ח:ת}} {{ח:הערה|הנוסח שולב {{ח:חיצוני|חוק למניעת הטרדה מאיימת|בחוק למניעת הטרדה מאיימת, התשס״ב–2001}}.}}

{{ח:סעיף|6|ביצוע ותקנות}}
{{ח:תת|(א)}} השר לביטחון הפנים ממונה על ביצוע חוק זה, והוא רשאי להתקין תקנות בכל נוגע לביצועו.
{{ח:תת|(ב)}} שר המשפטים רשאי לקבוע הוראות בדבר סדרי הגשת בקשה וערעור לבית משפט לפי {{ח:פנימי|סעיף 2|סעיף 2(ה)}}, והדיון בהן.

{{ח:סעיף|7|תחילה}}
{{ח:ת}} תחילתו של חוק זה שלושה חודשים מיום פרסומו.

{{ח:חתימות|התקבל בכנסת ביום ה׳ בחשוון התשס״ט (3 בנובמבר 2008).}}
* '''אהוד אולמרט'''
ראש הממשלה
* '''אבי דיכטר'''
השר לביטחון הפנים
* '''שמעון פרס'''
נשיא המדינה
* '''דליה איציק'''
יושבת ראש הכנסת
{{ח:סוגר}}
{{ח:סוף}}
[[קטגוריה:בוט חוקים]]